છેલ્લા ઘણા સમયથી આડેધડ બ્લાસ્ટિંગ કરવામાં આવતા લીઝની આસપાસના મકાનોને નુકશાન થઇ રહયું છે. સાથે સાથે ગામના કૂવાના જળસ્તર પણ નીચા જતા રહ્યા છે. કવોરી બંધ કરવામાં આવે તેવી માંગ સાથે કલેકટરને આવેદનપત્ર આપવામાં આવ્યું હતું. નાંદોદના ધારાસભ્ય પી.ડી.વસાવા, સરપંચ પંકજ તડવી સહિત દક્ષા તડવી, સલીમ ઠાકોર, દિનેશ તડવી અને ગ્રામજનો મોટી સંખ્યામાં હાજર રહયાં હતાં. ગામના 61 પરિવારો ક્વોરી અને લીઝથી મુશ્કેલીમાં મુકાયા હોવાની રજૂઆત કરાઇ છે. યોગ્ય કાર્યવાહી નહિ થાય તો આંદોલનની પણ ચીમકી આપવામાં આવી છે.